Instituto de lengua y cultura de la nación aymara. Irpa utasaxa, jichhata uksaruxa janiwa mayampi aynacht’añapaki
Escuela de Gestión Pública Plurinacional
ukhamaraki Instituto Plurilingüe de Estudio de Lenguas y Culturas
uka paya jach’a tantachawi irpirinakapaxa, purapata aymara ukhamaraki yaqha jiwasa jaqi arunakasaru ch’amanchañatakiwa mä convenio interinstitucional
taypixa pasiri maraxa purapata mä aski amtaru puriwayapxana. Ukhamäpanxa, masuru 26 urukipanxa Chukiya markana Programa de Capacitación en Idiomas Oficiales - EGPP
ukhamaraki Instituto de Lengua y Cultura de la Nación Aymara ILCNA
ukana irnaqrinakaxa aruskipañatakiwa jikist’awayapxana. ILCNA irpa utasaxa jichhata uksaruxa Roman Morales
jupana p’iqinchataxiwa, ukhamarusa Martha Gonzales, Eva Apasa, Esteban Quispe, Freddy
jupanakana yanapt’apampi irpxarutaxarakiwa.
Uka jikist’awinxa, Bolivia markasa utjiri aski kamachinakxata aruskipt’apxana, jichhata uksaruxa kuna lurañanakampisa Ley General de Derechos y Políticas Lingüísticas kamachi phuqhañatakixa nayraqataru sarantañani, taqi ukanakxata aruskipt’awayapxana. Ukxaruxa EGPP tantachawinkiri Programa de Capacitación en Idiomas Oficiales ukankirinakaxa kunjamsa aymara aru yaticht’añamapixa sarantaskapxi ukxata qhanancht’apxana, ukata aymara aru yatirinakaru yanapt’añatakisa kunjamsa ch’amanchaskapxi taqi ukanaka yatiyapxarakina. Escuela de Gestion Publica Plurinacional ukaxaIvan Iporre Saguero jilatana p’iqinchatawa, uka taypinxa Programa de Capacitación en Idiomas Oficiales ukaxa Vitaliano Huanca Torrez jilatana ch’amanchatarakiwa.
Jutiri urunakatakixa ILCNA jach’a tantachawisaru taqi chuyma ch’amanchañatakixa, juk’ampi aski amtanaka wakicht’ayañatakiwa jutiri phaxsixa mayampi jikisipxani. Uka aruskipañanxa juk’ampi amtanaka phuqhañatakiwa aymara aru ukhamaraki aymara markaru ch’amanchirinakaxa amtanaka phuqhacht’apxani.
LP 27/02/2014
Qillqiri: Vitaliano Huanca
ayr_Latn spa_Latn grn_Latn ayr_Latn ayr_Latn grn_Latn ayr_Latn ayr_Latn ayr_Latn ayr_Latn ayr_Latn srd_Latn pap_Latn